Official Journal L 039 , 09/02/2001 P. 0031 - 0032



KOMISJONI DIREKTIIV 2001/8/EÜ, 8. veebruar 2001, millega vahetatakse välja nõukogu narkootiliste ja psühhotroopsete ainete ebaseaduslikuks valmistamiseks kasutatavate ainete valmistamist ja turuleviimist käsitleva direktiivi 92/109/EMÜ I lisa EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 14. detsembri 1992. aasta direktiivi 92/109/EMÜ narkootiliste ja psühhotroopsete ainete ebaseaduslikuks valmistamiseks kasutatavate ainete valmistamise ja turuleviimise kohta,[1] mida on muudetud komisjoni direktiiviga 93/46/EMÜ,[2] eriti selle artikli 10 lõiget 3, ning arvestades järgmist: (1) On vaja jõustada ÜRO narkootikumide komisjoni 2000. aasta märtsis tehtud otsus norefedriini lülitamise kohta ÜRO 1988. aasta konventsiooni lisa 1. tabelisse. (2) Alusdirektiivi järgimiseks on vaja muuta selle I lisa 1. kategooriat. (3) Kõnealuse aine lülitamine ÜRO konventsiooni lisa 1. tabelisse jätkab direktiivi nõukogu 13. detsembri 1990. aasta määrusega (EMÜ) nr 3677/90, millega kehtestati meetmed, et tõkestada narkootiliste ja psühhotroopsete ainete ebaseaduslikuks valmistamiseks kasutatavate ainete levikut,[3] ja mida on rakendatud ja viimati muudetud komisjoni määrusega (EMÜ) nr 3769/92,[4] vastavusse viimise protsessi. (4) Käesoleva direktiiviga ettenähtud meetmed on kooskõlas määruse (EMÜ) nr 3677/90 artikli 10 alusel loodud komitee arvamusega, ON VASTU VÕTNUD KÄESOLEVA DIREKTIIVI: Artikkel 1 Direktiivi 92/109/EMÜ I lisa asendatakse käesoleva direktiivi lisaga. Artikkel 2 Liikmesriigid jõustavad käesoleva direktiivi täitmiseks vajalikud õigus- ja haldusnormid hiljemalt 1. märtsiks 2001. Liikmesriigid teatavad neist viivitamata komisjonile. Kui liikmesriigid need sätted vastu võtavad, lisavad nad nendesse sätetesse või nende sätete ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. Artikkel 3 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 4 Käesolev direktiiv on adresseeritud liikmesriikidele. Brüssel, 8. veebruar 2001 Komisjoni nimel komisjoni liige Erkki LIIKANEN LISA "I LISA 1. KATEGOORIA1 Aine CN-nimetus (kui see on teistsugune) CN-kood2 1-fenüül-2-propanoon Fenüülatsetoon 2914 31 00 N-atsetüülantraniilhape 2-atseetamidobensoehape 2924 22 00 Isosafrool (cis + trans) 2932 91 00 3,4-metüleendioksüfenüülpropaan-2-oon 1-(1,3-bensodioksool-5-üül)propaan-2-oon 2932 92 00 Piperonaal 2932 93 00 Safrool 2932 94 00 Efedriin 2939 41 00 Pseudoefedriin 2939 42 00 Norefedriin ex 2939 49 00 Ergometriin 2939 61 00 Ergotamiin 2939 62 00 Lüsergiinhape 2939 63 00 1 Kaasa arvatud käesolevasse kategooriasse kantud ainete soolad, kui need ained sooli moodustavad. 2 EÜT L 278, 28.10.1999, lk 1. 2. KATEGOORIA1 Aine CN-nimetus (kui see on teistsugune) CN-kood2 Atseetanhüdriid 2915 24 00 Fenüüläädikhape 2916 34 00 Antraniilhape 2922 43 00 Piperidiin 2933 32 00 1 Kaasa arvatud käesolevasse kategooriasse kantud ainete soolad, kui need ained sooli moodustavad. 2 EÜT L 278, 28.10.1999, lk 1. 3. KATEGOORIA Aine CN-nimetus (kui see on teistsugune) CN-kood1 Vesinikkloriidhape (soolhape) Vesinikkloriid 2806 10 00 Väävelhape 2807 00 10 Kaaliumpermanganaat* 2841 61 00 Tolueen* 2902 30 10 (90) Etüüleeter* Dietüüleeter 2909 11 00 Atsetoon* 2914 11 00 Metüületüülketoon (MEK)* Butanoon 2914 12 00 * Kaasa arvatud nende ainete soolad, kui need ained sooli moodustavad. 1 EÜT L 278, 28.10.1999, lk 1." [1] EÜT L 370, 19.12.1992, lk 76. [2] EÜT L 159, 1.7.1993, lk 134. [3] EÜT L 357, 20.12.1990, lk 1. [4] EÜT L 383, 29.12.1992, lk 17.